钦定古今图书集成/明伦汇编/闺媛典/第284卷 > 皇清十七 > 顾德宜继室刘氏〈侯氏附〉
## 钦定古今图书集成/明伦汇编/闺媛典/第284卷 > 皇清十七 > 顾德宜继室刘氏〈侯氏附〉

按《仪真县志》：“刘氏，顾德宜继室。宜元配陈氏，遗子女四人，刘抚爱如己出，教育成立，俱毕婚嫁，内外翕然，皆称贤母。刘弟璋妻侯氏，德性温良，奉孀姑尽妇道，行己忠厚，言笑不苟，妯娌姑嫂咸相善。后璋宜偕适楚，会献逆寇荆襄，死焉。路阻不通，五载始闻报。二寡相砺以节志，期同死合作，力勤饮食，衣服粗粝綦缟” ，不问阈外事，苦节数十年如一日。刘女适邑廪生高峰。前妻二子：长士英，次恺，俱相继食《廪饩》。侯子元祐，历生五孙。刘年五十八，侯已七十馀，颜色如童。